hotchpotch/miracl-hf-unified huggingface dataset:
Gilberto Délio Gonçalves Canavarro dos Reis
Gilberto Délio Gonçalves Canavarro dos Reis (s. 27. toukokuuta 1940) on portugalilainen roomalaiskatolinen piispa. Hänet vihittiin papiksi Vila Realin hiippakuntaan 21. joulukuuta 1963 ja nimitettiin Porton hiippakunnan piispaksi sekä Elephantaris in Mauretanian titulaaripiispaksi 29. lokakuuta 1988. Piispaksi vihkiminen seurasi 12. helmikuuta 1989. Pääkonsekraattorina toimi António Cardoso Cunha, jota avustivat Júlio Tavares Rebimbas ja Joaquim Gonçalves.
Gonçalves Canavarro dos Reis sai 23. huhtikuuta 1998 nimityksen Setúbalin hiippakunnan piispaksi.
Paulo Mandlate
Paulo Mandlate SSS (s. 4. helmikuuta 1934) on mosambikilainen roomalaiskatolinen piispa. Hänet vihittiin papiksi 6. tammikuuta 1968 ja nimitettiin Teten hiippakunnan piispaksi 31. toukokuuta 1976. Piispaksi vihkiminen seurasi 26. syyskuuta. Pääkonsekraattorina toimi Jaime Pedro Gonçalves, jota avustivat Luís Gonzaga Ferreira da Silva ja Alberto Setele.
Mandlate jäi eläkkeelle 18. huhtikuuta 2009.
Glasgow Queen Streetin rautatieasema
Glasgow Queen Streetin rautatieasema () on Glasgow'n keskusrautatieaseman ohella toinen Glasgow'n kaupungin kahdesta suuresta terminaaliasemasta. Queen Streetin asemalta lähtevät junat Edinburghiin sekä Skotlannin pohjoisosaan ja Glasgow'n metropolialueen pohjoisiin lähiöihin. Asema on avattu 18. helmikuuta 1842.
Aseman laiturit sijaitsevat kahdessa tasossa. Ylätasolla ovat laiturit 1–7, joilta lähtevät junat Edinburghiin ja Skotlannin pohjoisosiin. Kyseiset raiteet ovat sähköistämättömiä. Alatason laituriraiteet 8 ja 9 ovat sähköistettyjä ja niiltä lähtee pääosin lähijunia Glasgow’n pohjoisille asuinalueille.
Queen Streetin asemalta on yhteys Glasgow’n metron Buchanan Streetin asemalle liukukäytävän välityksellä.
Paini kesäolympialaisissa 1912 – kreikkalais-roomalaisen painin 67,5 kg
Kreikkalais-roomalaisen painin sarjaan 67,5 kg Tukholman olympiakisoissa 1912 osallistui 48 painijaa kolmestatoista maasta. Kilpailusta putosi kahden tappion jälkeen. Kilpailut käytiin 6. - 14. heinäkuuta.
Koska em. ottelun jälkeen jäi kilpailuun vain kolme painijaa, nämä pääsivät suoraan mitaliotteluihin.
Curling talviolympialaisissa 2014
Curlingissa kilpailtiin Sotšin 2014 talviolympialaisissa 10. – 21. helmikuuta Sotšin curling-keskuksella. Paikalle yleisöä mahtui 3 000 henkilöä. Tapahtumia oli kaksi, joista toinen oli miehille ja toinen naisille.
Kumpaankin kilpailuun pääsi kymmenen joukkuetta. Yhdestä kansallisesta olympiakomiteasta sai olla mukana vain yksi joukkue tapahtumaa kohden. Venäjän curling-joukkueet olivat automaattisesti mukana kummassakin tapahtumassa.
Paikat jaettiin curlingin maailmanmestaruuskilpailujen 2012 ja 2013 perusteella. Voittaja sai 14 pistettä, toinen 12 pistettä, kolmas kymmenen pistettä, neljäs yhdeksän pistettä ja niin edespäin.
José Câmnate na Bissign
José Câmnate na Bissign (s. 28. toukokuuta 1953 Mansôa) on guineabissaulainen roomalaiskatolinen piispa. Hänet vihittiin papiksi 31. joulukuuta 1982 ja nimitettiin Bissaun hiippakunnan piispaksi 15. lokakuuta 1999. Piispaksi vihkiminen seurasi 12. helmikuuta 2000. Pääkonsekraattorina toimi Jean-Paul Aimé Gobel, jota avustivat Paulino do Livramento Évora ja Pierre Sagna.
Vincent Coulibaly
Vincent Coulibaly (s. 16. maaliskuuta 1953) on guinealainen roomalaiskatolinen arkkipiispa. Hänet vihittiin papiksi 9. toukokuuta 1981 ja nimitettiin Kankanin hiippakunnan piispaksi 17. marraskuuta 1993. Piispaksi vihkiminen seurasi 12. helmikuuta 1994. Pääkonsekraattorina toimi Robert Sarah, jota avustivat Mori Julien-Marie Sidibé ja Philippe Kourouma.
Coulibaly sai 6. toukokuuta 2003 nimityksen Conakryn arkkipiispaksi.
Raphaël Balla Guilavogui
Raphaël Balla Guilavogui (s. 26. syyskuuta 1964) on guinealainen roomalaiskatolinen piispa. Hänet vihittiin papiksi N'Zérékorén hiippakuntaan 14. marraskuuta 1993 ja nimitettiin saman hiippakunnan piispaksi 14. elokuuta 2008. Piispaksi vihkiminen seurasi 13. joulukuuta. Pääkonsekraattorina toimi Robert Sarah, jota avustivat Vincent Coulibaly ja Emmanuel Félémou.
Robert Sarah
Robert Sarah (s. 15. kesäkuuta 1945) on guinealainen roomalaiskatolinen arkkipiispa ja kardinaali.
Robert Sarah syntyi 15. kesäkuuta 1945 Ourousin kylässä, joka sijaitsee Guinean pohjois-osassa, lähellä Senegalin rajaa. Hänen vanhempansa, Alexandre ja Claire, olivat coniaguis-nimiseen pieneen kansaan kuuluvia maanviljelijöitä, jotka olivat kääntyneet animismista katoliseen uskoon. Hänen isänsä kääntyi Sarahin ollessa kaksivuotias, jolloin myös Sarah kastettiin 20. heinäkuuta 1947. Sarahin mukaan hänen lapsuutensa oli onnellinen ja hänen perheensä eli uskonnollisesti hurskasta elämää. 7-vuotiaana hän alkoi käydä kylänsä ranskalaista koulua,
Sarahin päätökseen lähteä pappisseminaariin vaikutti suuresti yhden kylän papeista kehotus ja kannustus, vaikka molemmat Sarahin vanhemmat pitivät mahdottomana ajatusta siitä, että tummaihoisesta voisi tulla pappi. 11-vuotiaana, perusopinnot suoritettuaan, hän lähti Bingervilleen pyhän Augustinuksen seminaariin.
Sarahin vihki papiksi Conakryn arkkihiippakuntaan Raymond-Maria Tchidimbo 20. heinäkuuta 1969. Hän sai 13. elokuuta 1979 nimityksen Conakryn arkkipiispaksi, ja piispaksi vihkiminen seurasi 8. joulukuuta. Pääkonsekraattorina toimi Giovanni Benelli, jota avustivat Luc Auguste Sangaré ja Jean Pierre Marie Orchampt.
1. lokakuuta 2001 Sarah nimitettiin Kansojen evankelioimisen kongregaation sihteeriksi ja 7. lokakuuta 2010 paavillisen Cor Unum -neuvoston puheenjohtajaksi. Hänet ylennettiin kardinaaliksi 20. marraskuuta 2010 ja asetettiin San Giovanni Bosco in via Tuscolanan kardinaalidiakoniksi 30. tammikuuta 2011. 23. marraskuuta 2014 hänestä tehtiin Liturgian ja sakramenttijärjestyksen kongregaation prefekti.
Sarah on ottanut voimakkaasti kantaa ajankohtaisiin kysymyksiin. Vuonna 2014 hän hän kritisoi sitä, kuinka erilaiset median ryhmittymät painostavat katolista kirkkoa muuttamaan opetustaan, erityisesti homoseksuaalisuuden suhteen. Sarahin mukaan kirkko ei ole koskaan tuominnut homoseksuaaleja yksilöinä, mutta että homoseksuaalinen käytös ja homoseksuaaliset liitot ovat vakavia seksuaalisuuden poikkeamia. Vuonna 2015 hän totesi, gender-ideologia, jonka edustajista hän mainitsee esimerkkeinä Femenin, LGBT-lobbarit ja Planned Parenthoodin ja terroristijärjestö Isis sekä vastaavat kuten Al Qaeda ja Boko Haram ovat kaksi radikaaliliikettä, jotka kumpikin uhkaavat perhettä, ensimmäinen avioerojen, samaa sukupuolta olevien avioliiton ja abortin kautta, jälkimmäinen lapsiavioliittojen, polygamian ja naisten alistamisen kautta. Hänen mukaansa länsimaisen vapauden idolatria ja islamilainen fundamentalismi ovat "miltei kuin kaksi apokalyptista petoa" ja verrattavissa natsismiin ja kommunismiin.
Sarah vihittiin papiksi Ahmed Sékou Tourén hallitessa diktaattorin ottein Guineaa. Sarah on johdonmukaisesti pitänyt esillä ihmisoikeuksia, mikä on tuonut hänelle Guinean muslimienemmistön kunnioituksen.
Jean Pierre Marie Orchampt
Jean Pierre Marie Orchampt (s. 9. joulukuuta 1923) on ranskalainen roomalaiskatolinen piispa. Hänet vihittiin papiksi 29. kesäkuuta 1948 ja nimitettiin Montpellier’n arkkihiippakunnan vihkipiispaksi sekä Aquae in Mauretanian titulaaripiispaksi 14. kesäkuuta 1971. Piispaksi vihkiminen seurasi 18. syyskuuta. Pääkonsekraattorina toimi Marc-Armand Lallier, jota avustivat Bernardin Gantin ja Cyprien-Louis-Pierre-Clément Tourel.
5. heinäkuuta 1974 Orchampt sai nimityksen Angers’n hiippakunnan piispaksi, jona hän toimi, kunnes jäi eläkkeelle 20. maaliskuuta 2000.
Guy Thomazeau
Guy Marie Alexandre Thomazeau (s. 5. joulukuuta 1937) on ranskalainen roomalaiskatolinen arkkipiispa. Hänet vihittiin papiksi 18. joulukuuta 1965 ja nimitettiin Meaux’n hiippakunnan vihkipiispaksi sekä Chunavian titulaaripiispaksi 12. marraskuuta 1988. Piispaksi vihkiminen seurasi 8. tammikuuta 1989. Pääkonsekraattorina toimi Louis Pierre Joseph Cornet, jota avustivat Jean Cuminal ja Michel Louis Coloni.
14. syyskuuta 1994 Thomazeau sai nimityksen Beauvais’n hiippakunnan koadjuuttoripiispaksi, ja 13. toukokuuta 1995 hänestä tuli sen piispa. 28. elokuuta 2002 hänet nimitettiin Montpellier’n hiippakunnan piispaksi; hiippakunnasta tuli 16. joulukuuta 2002 arkkihiippakunta ja Thomazeausta tämän muutoksen myötä arkkipiispa.
Thomazeau erosi tehtävistään 3. kesäkuuta 2011.
Yogyakarta (kaupunki)
Yogyakarta on Yogyakartan erityisalueen hallintokeskus Jaavan saaren etelärannikolla Indonesiassa. Kaupunkia palvelee Adisucipton kansainvälinen lentoasema ja toinen Jaavan läpi Jakarta/Bandungsta Surabayaan kulkeva rautatie kulkee kaupungin läpi.
Aktiivinen Merapi-tulivuori sijaitsee kaupungista noin 30 kilometriä pohjoiseen.
Luettelo systematiikassa yleisistä latinan- ja kreikankielisistä sanoista
Luettelo systematiikassa yleisistä latinan- ja kreikankielisistä sanoista on tarkoitettu helpottamaan eliöiden tieteellisten nimien ymmärtämistä ja muistamista. Eliölajien nimeämisessä käytetty binominen nimistö koostuu suurelta osin kreikan- ja latinan kielen sanoista, samoin kuin osa korkeampien taksonien kuten luokkien ja lahkojen nimistä. Kun Carl von Linné (1707–1778) julkaisi aikanaan binomisen nimistön perustana pidetyt teoksensa, latina oli länsieurooppalaisen tieteen kieli. Linné jatkoi tätä perinnettä kreikan ja latinan käytöstä tieteellisessä nimistössä.
Joskus suvun nimi tai epiteetti on yksinkertaisesti eliön latinan- tai kreikankielinen nimi, esimerkiksi koira on latinaksi canis. Tällaisten sanojen asemesta luettelo sisältä yleisiä määritteitä kuten adjektiiveja, numeraaleja, ruumiin- ja kasvinosia jne.
Ainoastaan sanojen perusmuodot on luetteloitu. Esimerkiksi sanan "ver"|"us" kohdalla listaamatta on jätetty muodot "ver"|"a" ja "ver"|"um".
Selite: L = latina, K = kreikka, LK = samantapainen molemmissa kielissä.
Tieteellinen nimi
Banshō-ji
Banshō-ji () on buddhalainen temppeli Nagoyassa, Japanissa. Sen rakennutti daimio Oda Nobuhide buddhalaisen sōtō-lahkon käyttöön vuonna 1540. Sittemmin Katō Kiyomasa asui temppelissä odottaessaan Nagoyan linnan valmistumista. Temppeli jälleenrakennettiin vuonna 1610 nykyiseen tilaansa.
Kariya
Kariya () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin keskiosassa Nagoyan kaakkoispuolella Chitanlahteen virtaavan Aizumajoen alajuoksulla. Kariyassa on 150 846 asukasta (vuonna 2017) ja sen pinta-ala on 50,39 neliökilometriä.
1500-luvulta lähtien Kariya kukoisti Kariyan daimiokunnan linnanaluskaupunkina. Meiji- ja Taishō-kausilla rakennettujen rautatieyhteyksien myötä se alkoi kehittyä paikallisena talouskeskuksena osana Nagoyan suurkaupunkialuetta. Myöhemmin sinne sijoittui autoteollisuutta, etenkin Toyotan tehtaita. Kaupunkioikeudet Kariyalle myönnettiin vuonna 1950, kun siellä oli noin 31 000 asukasta. Se on kasvanut voimakkaasti Japanin yleisen talouskasvun ja autoistumisen vauhdittamana. Kaupungissa sijaitsee suosittu Isewangan-moottoritien varren pysähtymispaikka puistoineen ja ravintoloineen. Kariyaa palvelevat JR Tōkain Tōkaidō-päälinja sekä Meitetsu-rautateiden Nagoya-päälinja ja Mikawa-linja. Luotijunayhteys Tōkaidō Shinkansen kulkee Kariyan läpi, mutta sillä ei ole kaupungissa asemaa.
Oinola
Oinola on kylä Lohjan Nummella, Turuntien varrella Nummen kirkonkylän eteläpuolella.
Kylässä sijaitsevaa ala-asteen koulua käy 206 oppilasta. Koulurakennus remontoitiin vuonna 2004.
Nummen ensimmäinen kirjasto aloitti toimintansa Oinolan kansakoululla 1800-luvulla, ja kunnan pääkirjasto toimi kylässä vuoteen 1995 asti.
Kylän kautta kulkee valtatien 1 aiemman linjauksen muodostava seututie 110, josta erkanevat yhdystie 1251 ja Nummen kirkonkylään johtava seututie 125. Kylän pohjoispuolella levittäytyy viljelysmaaksi kuivattu Hyvelänjärvi.
Saukkola
Saukkola on Lohjan 105. kaupunginosa, ja taajama Turuntien (Seututie 110) varrella. Taajamassa oli vuoden 2011 lopussa 1 038 asukasta. Saukkolassa ei ole taajaman liikennemerkkejä, mutta pienemmissä Nummen kirkonkylällä ja Pusulassa sen sijaan on.
Kylässä toimii kirjasto sekä päiväkoti. Päiväkodin takana on urheilukenttä, jossa on talvisin luistelukaukalo ja pukusuoja. Saukkolan Pallo pelaa jalkapalloa ja pyrkii muutenkin edistämään lasten liikuntaharrastusta
VPK:n paloasema muutti Saukkolaan vuonna 1997.
Saukkolassa on teollisuusalue asutuksen keskellä, huoltoasema ja Nummi-Pusulan mittakaavassa monipuolisesti kauppoja. Siellä on yksi marketti, kodinkoneliike, pankki, apteekki, kaksi rautakauppaa, kaksi kampaamoa, kuntosali, jossa on ohjattua liikuntaa ja hammaslääkäri.
2001 – avaruussekoilu
2001 – avaruussekoilu () on vuonna 2000 ensi-iltansa saanut komediaelokuva. Elokuvan pääosissa nähdään Leslie Nielsen, Ophélie Winter, Peter Egan, Damian Mason, Ezio Greggio, Pierre Edwards, Alexandra Kamp, Michel Perron, Teresa Barnwell ja Claude Dupont. Elokuva parodioi osittain elokuvaa "". Elokuvan on ohjannut Allan A. Goldstein.
Rosel Zech
Rosel Zech (7. heinäkuuta 1942 Berliini, Saksa – 31. elokuuta 2011 Berliini) oli saksalainen näyttelijä ja erityisesti Rainer Werner Fassbinderin luottonäyttelijä.
Zech aloitti teatteriuransa 1960-luvulla, ja hänen 1970-luvun tulkintansa Peter Zadekin voimakkaista tulkinnoista saivat kiitosta. Läpimurroksi muodostui Fassbinderin elokuva "Veronika Vossin kaipuu", jossa hän näytteli pääosaa. Hän näytteli myös paljon saksalaisissa rikossarjoissa, kuten muun muassa "Vanha kettu" ja "Rikospaikalla".
Zechillä todettiin elokuussa 2011 syöpä, ja hän joutui keskeyttämään sarjan "Um Himmels Willen" teon.
Poison
Englanninkielen sana poison tai the poison () voi viitata ainakin seuraaviin:
Tonight Tonight
Tonight Tonight voi viitata:
5536 Honeycutt
5536 Honeycutt on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Se löydettiin vuonna 1955. Pikkuplaneetta sai nimensä tähtitieteilijä Kent Honeycuttin mukaan. Ennen kuin asteroidi sai nimensä se tunnettiin tunnuksella 1955 QN. Koska Honeycuttin absoluuttinen magnitudi (H) on 13,1, sen läpimitta on todennäköisesti välillä 7–15 kilometriä.
Juha-Pekka Liikola
Juha-Pekka Liikola (s. 7. lokakuuta 1954 Lahti) on suomalainen upseeri ja kenraalimajuri, evp.
Juha-Pekka Liikola syntyi Henry Liikolan ja Sinikka Koskimäen perheeseen. Hänen puolisonsa vuodesta 1980 on Merja Vuorinen. Ylioppilaaksi Liikola tuli 1977, Kadettikoulun jalkaväkilinjalta hän valmistui 1977 ja suoritti Sotakorkeakoulun 1987.
861 Aïda
861 Aïda on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1917. Pikkuplaneetta sai nimensä säveltäjä Giuseppe Verdin Aïda-oopperan mukaan. Ennen kuin tämä asteroidi sai nimensä se tunnettiin tunnuksella 1917 BE.
Kongolit
Kongolit ("Bovichtidae", joskus myös "Bovichthyidae") on ahvenkaloihin kuuluva kalaheimo. Heimon lajit elävät Etelä-Amerikan ja Australian ja Uuden-Seelannin ympäristössä.
Kongolien heimoon kuuluu lähteestä riippuen yleensä kolme sukua ja noin 11 lajia. Molekyylifylogeneettisten tutkimusten mukaan heimo on parafyleettinen ja eräät lähteet, kuten ITIS katovat, että kongoli (Pseudaphritis urvillii) kuuluu jääahventen ("Nototheniidae") heimoon.
Kongolit ovat kooltaan 10–40 cm pitkiä. Ruumiinrakenteeltaan heimo on "Notothenioidei"-alalahkon heimoista alkeellisin. Ruumis on usein pitkulainen ja litteähkö. Selkäeviä lajeilla on kaksi, joista ensimmäinen on piikikäs. Kalat voivat työntää leukojaan eteenpäin. Kongoleilla on yksi kylkiviiva, kun muilla saman alaheimon lajeilla niitä on useampia.
Kongolilajit elävät eteläisellä pallonpuoliskolla suolaisissa ja murtovesissä Etelä-Amerikan, Australian ja Uuden-Seelannin merialueilla. Kongoli elää myös Australian ja Tasmanian makeissa vesissä.
Teresa (Portugali)
Teresa oli Leónin kuninkaan Alfonso VI:n avioton tytär ja Portugalin ensimmäisen hallitsijan Burgundin Henrikin aviopuoliso. Alfonso antoi heille 1094 läänitykseksi Portugalin. Teresa ja Henrik ajautuivat sotaan Alfonson tytärtä Urracaa vastaan, ja Henrikin kuoltua 1114 Teresa jatkoi taistelua Portugalin alueen laajentamiseksi.
Teresa toimi poikansa Alfonso I:n alaikäisyyden aikana sijaishallitsijana vuoteen 1128, jolloin Alfonso riisti vallan äidiltään. Aateliskokous huusi Alfonson kuninkaaksi vuonna 1143.
Luettelo Virosta löydetyistä meteoriiteista
Luettelo Virosta löydetyistä meteoriiteista
Virosta on löydetty tähän mennessä viisi meteoriittia. Seitsemästä meteoriitista on havaintoja.
Alfonso I
Alfonso I voi tarkoittaa ainakin seuraavia:
Anna Krook
Anna Sofia Krook (13. marraskuuta 1850 Helsinki – 4. heinäkuuta 1926 Helsinki) oli suomalainen ruotsin ja englannin kielellä kirjoittanut kirjailija ja oppikirjojen tekijä. Hän käänsi myös ruotsin- ja suomenkieleisiä tekstejä englannin kielelle.
Krookin vanhemmat olivat kenraalimajuri Carl August Krook (1811–1868) ja tämän toinen puoliso Elisabeth Collan (1822–1896). Perheessä oli kymmenen lasta joista Anna oli kolmanneksi vanhin.
Anna Krook työskenteli englannin kielen opettajana Helsingin tyttökoulussa ja hän oli myös valantehnyt kielenkääntäjä.
Toini Kalima
Toini Hildegard Kalima (26. elokuuta 1884 Pukkila – 20. kesäkuuta 1929 Helsinki) oli suomalainen kirjallisuuden suomentaja.
Martti Raitio
Martti Ilmari Raitio (12. elokuuta 1885 Sortavala – 19. huhtikuuta 1931 Jyväskylä) oli suomalainen kustannusjohtaja ja kirjallisuuden suomentaja.
Raition vanhemmat olivat seminaarinjohtaja Konstantin Raitio (ent. Kåhlman) ja Elin Josefina Eriksson. Hän pääsi ylioppilaaksi Jyväskylän lyseosta vuonna 1904.
Raitio toimi kustannusvirkailijana ja hän oli vuodesta 1925 K. J. Gummerus Oy:n kirjallisena johtajana.
Mieletön juttu
Mieletön juttu () on vuonna 1998 ensi-iltansa saanut rikoselokuva, joka perustuu Elmore Leonardin romaaniin. Elokuvan pääosia näyttelevät George Clooney, Jennifer Lopez, Ving Rhames, Don Cheadle, Dennis Farina ja Albert Brooks. Michael Keaton ja Samuel L. Jackson tekevät elokuvassa cameoroolin. Elokuvan on ohjannut Steven Soderbergh. Elokuvasta tehtiin myöhemmin spin-off sarja "Karen Sisco".
Sanny Hagelstam-Federley
Sanny Charlotta Hagelstam-Federley (23. toukokuuta 1869 Helsingin maalaiskunta – 27. marraskuuta 1932 ) oli suomalainen taidemaalari ja ruotsin kielellä kirjoittanut kirjailija.
Hagelstam-Federleyn vanhemmat olivat tilanomistaja Jarl August Hagelstam ja Emilia Karolina Söderhjelm. Hän oli naimisissa taiteilija Alex Federleyn kanssa.
Hagelstam-Federley kävi Suomen Taideyhdistyksen piirustuskoulun 1885–1889. Hän osallistui Suomen Taiteilijain näyttelyihin 1898, 1900, 1901, 1906 ja 1907.
Axel Wallensköld
Axel Gabriel Wallensköld (10. toukokuuta 1864 Pietari – 23. maaliskuuta 1933 Helsinki) oli suomalainen kielentutkija, professori ja kirjailija.
Wallensköldin vanhemmat olivat senaattori Adolf Waldemar Wallensköld ja Emilia Charlotta Boije. Hän pääsi ylioppilaaksi 1882 ja valmistui filosofian kandidaatiksi 1886 ja filosofian lisensiaatiksi 1891.
Wallensköld toimi ranskankielen opettajana Nya svenska läroverketissä Helsingissä 1888–1905. Hän oli Helsingin yliopiston romaanisen filologian dosentti 1891–1905, romaanisen filologian ylimääräinen professori 1905–1915 sekä professori 1915–1929. Wallensköld oli Uusmaalaisen osakunnan kuraattori 1893 ja 1896–1898 sekä inspehtori 1907–1913.
Wallensköld osallistui säätyvaltiopäiville ritariston ja aatelin jäsenenä 1891, 1894, 1897, 1900, 1904 sekä 1905–1906. Hän oli Helsingin kaupunginvaltuuston jäsen 1911–1913 ja 1916–1918 sekä ruotsalaisen kansanpuolueen keskushallituksen rahastonhoitaja 1906–1909.
Wallensköld oli Suomen ruotsalaisen kirjallisuusseuran rahastonhoitaja vuodesta 1910, Helsingin ruotsalaisen teatterin johtokunnan puheenjohtaja vuodesta 1915 ja Helsingin uusfilologisen yhdistyksen puheenjohtaja 1902–1913 ja uudelleen vuodesta 1914. Hän toimitti Neuphilologische Mitteilungen-aikakauslehteä vuodesta 1907.
Gonzalo
Gonzalo oli sobrarben ja Ribagorzan kreivi vuosina 1035-1043/5. Hän sai maat perintönä isältään Sancho III Suurelta tämän jakaessa valtakuntansa neljän poikansa kesken. Gonzalon salamurhan jälkeen Aragonian Ramiro I liitti tämän maat omiinsa.
Tauno Kalima
Tauno Emil Mikael Kalima (29. syyskuuta 1881 Viitasaari – 27. toukokuuta 1951 Helsinki) oli suomalainen lääkäri ja professori.
Kalima oli Turun lääninsairaalan ylilääkäri 1928–1929, kirurgian dosentti Helsingin yliopistossa 1922–1929, vuosina 1929–1948 professori. Kaliman erikoisalaa oli muun muassa mahahaavan synty.
Jamie Stewart
Jamie Stewart (s. 1964 Harrow, Lontoo) on brittiläinen muusikko. Stewart tunnetaan roolistaan The Cult -yhtyeen basistina 1980-luvulla. Stewart soitti bassokitaraa ja kosketinsoittimia yhtyeen neljällä ensimmäisellä albumilla.
Erottuaan The Cultista Stewart jatkoi työskentelyä musiikin parissa muun muassa tuottajana. Hän myös osallistui Iron Maidenista tutun kitaristin Adrian Smithin The Untouchables -projektiin vuosina 1993–1994 soittaen siinä bassokitaraa.
Harlemin yöt
Harlemin yöt (eng. "Harlem Nights") on vuonna 1989 kuvattu rikoselokuva. Elokuvan pääosissa nähdään Eddie Murphy, Richard Pryor, Redd Foxx, Danny Aiello, Michael Lerner, Della Reese ja Stan Shaw. Elokuva menestyi taloudellisesti kritiikistä huolimatta. Elokuva oli Eddie Murphyn esikoisohjaus.
"Video-oppaassa" vuodelta 1994 Kari Salminen antoi "Harlemin öille" kaksi tähteä viidestä, mikä vastaa sanallista arviota ”keskinkertainen”.
Somebody to Love
Somebody to Love voi viitata:
Lentopallon miesten SM-sarjakausi 1985–1986
Lentopallon miesten mestaruussarjassa kaudella 1985–1986 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan.
Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0
Jatkosarjaan annettiin lähtöpisteitä runkosarjan sijoituksen perusteella 3-2-1-0
Sarjasta putosivat Oulun Kisko ja Kuopio-Volley. Tilalle nousivat Varkauden Tarmo ja Lahden Kimmo
Nousukarsintaan annettiin 2 lähtöpistettä ykkösen lohkovoittajille,
Nokia 700
Nokia 700 on pienikokoinen elokuussa 2011 julkaistu matkapuhelinvalmistaja Nokian kehittämä älypuhelin.
700:ssa on kotinäppäin, soittonäppäin, lopetusnäppäin, kameranäppäin, äänenvoimakkuuden säätönäppäimet ja lukitusnäppäin.
700:aa saa viitenä eri värivaihtoehtona: vaaleanharmaa, korallinpunainen, sininen, violetti ja hopeanvalkoinen.Nokia 700 maksoi noin 270 euroa ilman veroja.
Neptunuksen troijalainen
Neptunuksen troijalaiset ovat transneptuniasia kohteita ja kentaureita muistuttavia pikkuplaneettoja, jotka kiertävät Aurinkoa Neptunuksen radan Lagrangen pisteissä L4 ja L5. Ne ovat 1:1 rataresonanssissa jääjättiläisplaneetan kanssa. Troijalaisiksi niitä sanotaan, sillä niiden radat ovat Neptunuksen suhteen samanlaisia kuin Jupiterin troijalaisten asteroidien radat ovat Jupiterin suhteen.
Neptunuksen troijalaisia ovat muun muassa , , ja .
Ramón Berenguer I
Ramón Berenguer I (myös Ramon I Berengar) oli Barcelonan kreivi vuosina 1035–1076. Ramón Berenguer peri isänsä Berenguer Ramón I:n:kuoltua vain osan kreivikuntaa, mutta hänen veljensä luopuivat omista perinnöistään, joten Ramón yhdisti maan. Hän myös laajensi vaikutusvaltansa Empúriesiin ja Pallarsiin. Kestävimmäksi Ramónin saavutukseksi jäi lakikokoelman kokoaminen.
Ramón Berenguer I:n kaksospojat Berenguer Ramón II (1076-1082) ja Ramón Berenguer II (1076-1097) hallitsivat maata isänsä jälkeen.
Ramón Berenguer II
Ramón Berenguer II (1053/1054 – 5. joulukuuta 1082) oli Barcelonan kreivi vuodesta 1076 kuolemaansa saakka.
Hän peri vallan isänsä Ramón Berenguer I:n jälkeen. Isä oli jakanut hallinnon kahdelle pojalleen: Ramónille ja tämän kaksosveljelle Berenguer Ramón II:lle. Isän testamentin mukaan veljesten tuli hallita yhtäläisin ehdoin, mutta testamenttia tarkemmin lukiessa käy selville, että se oli suosiollisempi Ramón Berenguerille.
Ramón Berenguer II:n kutsumanimi (esp. "Cabeza de Estopa", kat. "Cap d'Estopes") juonsi hänen vaaleista hiuksistaan.
Joulukuun 5. päivänä 1082 Ramón Berenguer II oli lähestymässä Barcelonaa nykyisen Gualban kunnan seudulla, kun hänen kimppuunsa käytiin ja hänet tapettiin. Ruumis vietiin Gironaan, jonne se haudattiin. Hänen veljensä oli syyllinen murhaan.
Ramón Berenguer II:n vaimo Mafalda de Apulia, kutsumanimeltään "Mahalda" tai "Matilda", (noin 1059 – noin 1111/1112) oli Apulian herttuan Robert Guiscardin ja Salernon Sikelgaitan tytär. Pariskunnan poika Ramón Berenguer III nousi valtaan 1097.
MYEL-eläkevakuutus
Maatalousyrittäjän eläkelain mukainen vakuutus (lyhenne MYEL-eläkevakuutus) on viljelijöiden, metsänomistajien, kalastajien ja poronhoitajien sekä heidän perheenjäsentensä työeläkevakuutus. Vakuutusvelvollisuus koskee myös tieteen ja taiteen apurahansaajia. Tätä lakisääteistä vakuutusta hoitaa Maatalousyrittäjien eläkelaitos – Mela.
MYEL-vakuutuksesta maksetaan vastaavia eläkkeitä kuin muustakin työeläkejärjestelmästä ja eläkettä karttuu samalla tavalla kuin muissakin työeläkkeissä. MYEL nostaa kokonaiseläketurvaa, vaikka vakuutettu olisi lisäksi muussa yrittäjä- tai palkkatyössä.
MYEL-vakuutus on useimmille maatalousyrittäjille pakollinen. Jos yrittäjä ei kuulu pakolliseen vakuutukseen, hän voi ottaa vakuutuksen vapaaehtoisena.
Vakuutus perustuu MYEL-työtuloon, jonka mukaan lasketaan kaikki eläkkeet, korvaukset ja päivärahat. MYEL-työtulo kuvaa maatalousyrittäjän tilallaan tekemää työpanosta. Työtulon määrityksessä pohjana käytetään maatalous- ja metsämaan pinta-alaa. Kalastajan ja poronhoitajan vakuutuksessa työtulon perusteena käytetään kalastustuloa ja porojen lukumäärää. Apurahansaajilla työtulo lasketaan myönnetyn apurahan määrästä.
MYEL-työtulosta lasketaan maatalousyrittäjän eläkkeet, korvaukset ja päivärahat. Myös vakuutusmaksut ja sijaisapumaksun suuruus lasketaan MYEL-työtulosta.
Työikäinen maatalousyrittäjä ja apurahansaaja saa MYEListä tapaturmaturvan ja oikeuden Mela-sairauspäivärahaan. Jos vakuutettu menettää työkykynsä, hän saa kuntoutustuen tai työkyvyttömyyseläkkeen. MYEL-vakuutetulla maatalousyrittäjällä on oikeus myös lomituspalveluihin.
Eläkeiän lähestyessä yrittäjällä on mahdollisuus saada osa-aikaeläkettä ja luopumistukea (lyhenne LUTU
). Vanhuuseläkkeelle voi jäädä 63–68 vuoden iässä oman valintansa mukaan.
MYEL-vakuutus antaa turvaa myös perheelle. Vakuutetun kuoleman jälkeen leskellä ja lapsilla on oikeus perhe-eläkkeeseen ja ryhmähenkivakuutuskorvaukseen.
Maan troijalainen
Maan troijalaiset asteroidit ovat pikkuplaneettoja, jotka kiertävät Aurinkoa Maan radan Lagrangen pisteissä L4 ja L5. Ne ovat 1:1 rataresonanssissa planeetan kanssa. Troijalaisiksi niitä sanotaan siksi, että niiden radat ovat Maan suhteen samanlaisia kuin Jupiterin troijalaisten asteroidien radat ovat Jupiterin suhteen. Ensimmäinen Maan troijalainen löytyi vuonna 2010. Sen läpimitta on noin 300 metriä.
Ayo-Maria Atoyebi
Ayo-Maria Atoyebi (s. 3. joulukuuta 1944) on nigerialainen roomalaiskatolinen piispa. Hänet vihittiin dominikaanipapiksi 17. joulukuuta 1978 ja nimitettiin Ilorinin hiippakunnan piispaksi 6. maaliskuuta 1992. Piispaksi vihkiminen seurasi 17. toukokuuta. Pääkonsekraattorina toimi Peter Yariyok Jatau, jota avustivat John Olorunfemi Onaiyekan ja Felix Alaba Adeosin Job.
Afrojack
Nick van de Wall (s. 9. syyskuuta 1987 Spijkenisse, Alankomaat), tunnetaan paremmin taiteilijanimellään Afrojack, on hollantilainen housemusiikkiin erikoistunut musiikkituottaja ja DJ. DJ Magazine -lehden sadan parhaan DJ:n listalla hän sijoittui 12:nneksi vuonna 2014. Afrojack on tuottanut muun muassa Pitbullin hittisinglen ”Give Me Everything”.
Peter Yariyok Jatau
Peter Yariyok Jatau (s. 1931) on nigerialainen roomalaiskatolinen arkkipiispa. Hänet vihittiin papiksi 7. heinäkuuta 1963 ja nimitettiin Kadunan arkkihiippakunnan koadjuuttoriarkkipiispaksi sekä Velebusdusin titulaaripiispaksi 26. kesäkuuta 1972. Piispaksi vihkiminen seurasi 5. marraskuuta. Pääkonsekraattorina toimi Amelio Poggi, jota avustivat Alexius Obabu Makozi ja Patrick Ebosele Ekpu.
10. huhtikuuta 1975 Jatau sai nimityksen Kadunan arkkipiispaksi, jona hän toimi, kunnes jäi eläkkeelle 16. marraskuuta 2007.
Martin Igwe Uzoukwu
Martin Igwe Uzoukwu (s. 9. syyskuuta 1950) on nigerialainen roomalaiskatolinen piispa. Hänet vihittiin papiksi Ilorinin hiippakuntaan 27. syyskuuta 1981 ja nimitettiin Minnan hiippakunnan piispaksi 5. heinäkuuta 1996. Piispaksi vihkiminen seurasi 30. marraskuuta. Pääkonsekraattorina toimi Carlo Maria Viganò, jota avustivat Peter Yariyok Jatau ja Ayo-Maria Atoyebi.
2010 TK7
2010 TK (kirjoitetaan myös 2010 TK7) on pikkuplaneetta, joka kiertää Aurinkoa 1:1 rataresonanssissa Maan kanssa. Se on siis Maan troijalainen asteroidi. Se sijaitsee Maan radan L4 Lagrangen pisteessä. Se löydettiin Wide-field Infrared Survey Explorer-avaruusteleskoopilla vuonna 2010. Sen läpimitta on vain noin 300 metriä.
Felix Eugenio Mkhori
Felix Eugenio Mkhori (24. elokuuta 1931 – 27. lokakuuta 2012) oli malawilainen roomalaiskatolinen piispa. Hänet vihittiin papiksi 8. syyskuuta 1961 ja nimitettiin Chikwawan hiippakunnan vihkipiispaksi sekä Sicca Venerian titulaaripiispaksi 29. syyskuuta 1977. Piispaksi vihkiminen seurasi 8. tammikuuta 1978. Pääkonsekraattorina toimi Eugen Joseph Frans Vroemen, jota avustivat James Chiona ja Matthias A. Chimole.
12. helmikuuta 1979 Mkhori sai nimityksen Chikwawan ja 23. tammikuuta 2001 Lilongwen hiippakunnan piispaksi. Hän jäi eläkkeelle 4. heinäkuuta 2007.
Phocas Nikwigize
Phocas Nikwigize (s. 23. elokuuta 1919) oli ruandalainen roomalaiskatolinen piispa. Hänet vihittiin papiksi 25. heinäkuuta 1948 ja nimitettiin Ruhengerin hiippakunnan piispaksi 5. syyskuuta 1968. Piispaksi vihkiminen seurasi 30. marraskuuta. Pääkonsekraattorina toimi Amelio Poggi, jota avustivat André Perraudin ja Joseph Sibomana.
Nikwigize jäi eläkkeelle 5. tammikuuta 1996.
Nikwigize oli hutu. Hän pakeni Zaireen vuonna 1994 ja vietti yli kaksi vuotta toteuttaen kutsumustaan pakolaisleireillä. Hän katosi marraskuussa 1996 ollessaan matkalla takaisin kohti Ruandan rajaa. Aseistautuneiden miesten joukko otti hänen ajoneuvonsa haltuunsa, määräsi hänen seurassaan olleen papin palaamaan Zaireen ja vei piispan tuntemattomaan kohteeseen. Miehet olivat oletettavasti tutsien johtaman Demokraattisten voimien liitto Kongo-Zairen vapauttamiseksi -ryhmän tai siihen liittyvien ryhmien jäseniä.
2001 QR322
2001 QR (kirjoitetaan myös 2001 QR322) on pikkuplaneetta, joka kiertää Aurinkoa 1:1 rataresonanssissa Neptunuksen kanssa planeetan radan L4 Lagrangen pisteessä. Se on siis Neptunuksen troijalainen. 2001 QR löydettiin Deep Ecliptic Surveyllä vuonna 2001. Koska absoluuttinen magnitudi (H) on 7,7976, sen läpimitta on todennäköisesti välillä 65–150 kilometriä.
Jukka Tapio Hilden
Jukka Tapio Hilden (2. elokuuta 1955 – syyskuu 2011, Lahti) oli suomalainen murhaaja ja elinkautisvanki. Hilden tuomittiin 1994 elinkautiseen vankeusrangaistukseen maaliskuussa 1993 tapahtuneesta ns. Vantaan latomurhasta. Sekä Vantaan käräjäoikeuden että Helsingin hovioikeuden mukaan 18-vuotias Valde Mikael Kylä-Liuhala (1975 – 1997) surmasi ampumalla 25-vuotiaan katutason huumekauppiaan Hildenin toimeksiannosta ladossa Vantaan Viinikkalassa.
Kesäkuussa 2011, jolloin Hilden oli istunut elinkautista tuomiotansa 18 vuotta, Helsingin hovioikeus päätti, että hänet voidaan vapauttaa ehdonalaiseen 31. elokuuta 2011. Hilden jätti palaamatta Helsingin keskuvankilaan 4. elokuuta 2011 päättyneeltä vankilomaltaan poistuen yöllä Hotelli Avionista, jossa hän oli ollut majoittuneena omalla nimellään. United Brotherhood-järjestöön kuulunut Hilden oli vakavasti sairas. Hänet löydettiin 5. syyskuuta 2011 kuolleena lahtelaisesta hotellihuoneesta.
Elokuussa 2012 Helsingin kihlakunnansyyttäjä Lasse Ylevä nosti "Iltalehden" uutispäätoimittajaa Panu Pokkista vastaan syytteen yksityiselämää loukkaavan tiedon levittämisestä, koska lehti uutisoi Hildenin terveystiedon.
Philippe Rukamba
Philippe Rukamba (s. 26. toukokuuta 1948) on ruandalainen roomalaiskatolinen piispa. Hänet vihittiin papiksi 25. heinäkuuta 1974 ja nimitettiin Butaren hiippakunnan piispaksi 2. tammikuuta 1997. Piispaksi vihkiminen seurasi 12. huhtikuuta. Pääkonsekraattorina toimi Joseph Sibomana, jota avustivat Jean-Baptiste Gahamanyi ja Frédéric Rubwejanga.
Smaragde Mbonyintege
Smaragde Mbonyintege (s. 2. helmikuuta 1947) on ruandalainen roomalaiskatolinen piispa. Hänet vihittiin papiksi 20. heinäkuuta 1975 ja nimitettiin Kabgayin hiippakunnan piispaksi 21. tammikuuta 2006. Piispaksi vihkiminen seurasi 26. maaliskuuta. Pääkonsekraattorina toimi Thaddée Ntihinyurwa, jota avustivat Frédéric Rubwejanga ja Philippe Rukamba.
Bad Boy
Bad Boy voi viitata:
Uan Muhuggiag
Uan Muhuggiag on Libyan Saharan keskiosissa sijaitseva paikkakunta.
Uan Muhuggiag on myös sieltä professori Fabrizio Morin 1958 löytämän pienen pojan muumion nimi. Muumio ilmentää hyvin taitavaa muumioimistekniikkaa, ja 5 500 vuotta vanha muumio on vanhempi kuin vertailukelpoiset muinaisen Egyptin muumiot.
Muumio on peräisin kulttuurista, jossa harjoitettiin paimentolaisuutta laajasti Pohjois-Afrikan alueella vaiheessa, jolloin Sahara oli savannia. Yhteyksiä myöhempään egyptiläiseen kulttuuriin on löytynyt, muun muassa koirapäisiä ihmishahmoja esittävistä kalliomaalauksista ja saviruukkujen koristelusta, jollaista on löydetty myöhemmältä ajalta Niilin laakson eteläosista.
The Bad Boy
The Bad Boy voi viitata:
Wenceslas Kalibushi
Wenceslas Kalibushi (29. kesäkuuta 1919 – 20. joulukuuta 1997) oli ruandalainen roomalaiskatolinen piispa. Hänet vihittiin papiksi 25. heinäkuuta 1947 ja nimitettiin Nyundon hiippakunnan piispaksi 9. joulukuuta 1976. Piispaksi vihkiminen seurasi 27. maaliskuuta 1977. Pääkonsekraattorina toimi Vincent Nsengiyumva, jota avustivat André Perraudin ja Aloys Bigirumwami.
Kalibushi jäi eläkkeelle 2. tammikuuta 1997.
Gabriel Ukec
Gabriel Ukec (1914 – 1. marraskuuta 1985) oli kinshasankongolainen roomalaiskatolinen piispa. Hänet vihittiin papiksi 15. elokuuta 1943 ja nimitettiin Bunian hiippakunnan piispaksi 29. syyskuuta 1964. Piispaksi vihkiminen seurasi 6. kesäkuuta 1965. Pääkonsekraattorina toimi Leo Jozef Suenens, jota avustivat Louis Van Steene ja Joseph Mikararanga Busimba.
10. lokakuuta 1979 Ukec sai lisäksi nimityksen Mahagin apostoliseksi hallitsijaksi, jona hän toimi, kunnes erosi syyskuussa 1980. Hän erosi myös Bunian piispan tehtävistä 2. heinäkuuta 1984.
Ukec osallistui Vatikaanin toiseen kirkolliskokoukseen.
Stadio San Paolo
Stadio San Paolo on monikäyttöstadion, joka sijaitsee Napolissa Italiassa. Se on maan kolmanneksi suurin jalkapallostadion, suurempia ovat Stadio Giuseppe Meazza ja Rooman olympiastadion. Stadion toimii paikallisen jalkapalloseuran Società Sportiva Calcio Napolin kotikenttänä.
Stadion otettiin käyttöön 6. joulukuuta 1959 ja sen nykyinen yleisökapasiteetti on 60 240. Stadio San Paolo toimi yhtenä näyttämönä Italiassa järjestetyissä vuoden 1990 MM-kilpailuissa.
Dieudonné Uringi Uuci
Dieudonné Uringi Uuci (s. 28. lokakuuta 1957 Bunia) on kinshasankongolainen roomalaiskatolinen piispa. Hänet vihittiin papiksi Bunian hiippakuntaan 25. syyskuuta 1984 ja nimitettiin sen piispaksi 1. huhtikuuta 2005. Piispaksi vihkiminen seurasi 24. kesäkuuta. Pääkonsekraattorina toimi Laurent Monsengwo Pasinya, jota avustivat Giovanni d'Aniello ja Joseph Banga Bane.
Joseph Banga Bane
Joseph Banga Bane (s. 19. toukokuuta 1957) on kinshasankongolainen roomalaiskatolinen piispa. Hänet vihittiin papiksi 15. elokuuta 1983 ja nimitettiin Butan hiippakunnan koadjuuttoripiispaksi 15. joulukuuta 1995. Piispaksi vihkiminen seurasi 11. huhtikuuta 1996. Pääkonsekraattorina toimi Joachim Mbadu Kikhela Kupika, jota avustivat Léonard Dhejju ja Faustino Sainz Muñoz.
27. syyskuuta 1996 Banga Banesta tuli Butan piispa.
Hype Records
Hype Records oli suomalainen levy-yhtiö, joka toimi 2000- ja 2010-luvuilla. Toimintansa aikana Hype Records ehti julkaista monien eri musiikkityylein yhtyeitä, joukossaan muun muassa Negative, Turmion Kätilöt, So Called Plan, Doom Unit, Battle Beast sekä yhtiön loppuvuosina Katri Helena. Yhtiön toiminnanjohtajana toimi pitkään Tommi Liimatainen, jonka molemmat veljet, Negative-yhtyeen Jonne Aaron Liimatainen ja Flinch-yhtyeen Ville Liimatainen levyttivät Hype Recordsille. Hype Records lakkautti toimintansa vuonna 2010, jolloin monet sille levyttäneet artistit ja yhtyeet siirtyivät aiemmin Hype Recordsin levyjen jakelusta vastanneelle Warner Music Finlandille.
Nykyään Hype Recordsin omistaja Tommi Liimatainen keskittyy manageritoimintaan oman Hype Productions-yhtiönsä kautta.
Sabrina (vuoden 1995 elokuva)
Sabrina on vuonna 1995 kuvattu romanttinen draamakomedia, joka on uusintaversio vuoden 1954 "Kaunis Sabrina" -nimisestä elokuvasta. Elokuvan pääosissa nähdään Harrison Ford, Julia Ormond, Greg Kinnear, Angie Dickinson, Richard Crenna, Nancy Marchand, Lauren Holly ja John Wood. Elokuvan on ohjannut Sydney Pollack.
State of Shock
State of Shock on vuoden 1984 hittisingle The Jacksons -yhtyeeltä. Kappale on duetto Michael Jacksonin ja Mick Jagger kesken. Michael Jackson sävelsi kappaleen ja sanoitti sen yhdessä Randy Hansenin kanssa. Single saavutti Yhdysvaltain listoilla sijan 3 ja Yhdistyneen kuningaskunnan listoilla sijan 14. Alun perin kappaleen oli tarkoitus olla duetto Michael Jacksonin ja Queen -yhtyeen Freddie Mercuryn kesken, jotka olivat työskennelleet myös kappaleiden "Victory" ja "There Must Be More to Life Than This" parissa. Heillä ei kuitenkaan ollut aikaa viimeistellä kappaleita, joten alkuperäisestä ideasta luovuttiin. Lopulta kappaleeseen kutsuttiin duetoimaan Mick Jagger.
Everardus Antonius M. Baaij
Everardus Antonius M. Baaij (24. maaliskuuta 1921 Rotterdam, Alankomaat – 31. tammikuuta 2012) oli alankomaalainen roomalaiskatolinen piispa. Hänet vihittiin dehoniaanipapiksi 20. heinäkuuta 1947 ja nimitettiin eteläafrikkalaisen Aliwalin hiippakunnan piispaksi 17. joulukuuta 1973. Piispaksi vihkiminen seurasi 23. toukokuuta 1974. Pääkonsekraattorina toimi Joseph Patrick Fitzgerald, jota avustivat Johannes Baptist Lück ja Joseph Anthony De Palma.
Baaij erosi tehtävistään 30. lokakuuta 1981.
Nokia 600
Nokia 600 on elokuussa 2011 julkistettu matkapuhelinvalmistaja Nokian valmistama kosketusnäytöllinen älypuhelin. Puhelimen julkaisu peruutettiin.Nokia 600:ssa on soittonäppäin, lopetusnäppäin, kotinäppäin, lukitusnäppäin, kameranäppäin ja äänenvoimakkuuden säätönäppäimet.Nokia 600 maksaa noin 180 euroa ilman veroja.
Joseph James Potocnak
Joseph James Potocnak (s. 13. toukokuuta 1933) on yhdysvaltalainen dehoniaaneihin kuuluva roomalaiskatolinen piispa. Hänet vihittiin papiksi 21. syyskuuta 1966 ja nimitettiin eteläafrikkalaisen De Aarin hiippakunnan piispaksi 23. tammikuuta 1992. Piispaksi vihkiminen seurasi 1. toukokuuta. Pääkonsekraattorina toimi Lawrence Patrick Henry, jota avustivat Everardus Antonius M. Baaij, Joseph Anthony De Palma ja Fritz Lobinger.
Potocnak jäi eläkkeelle 17. heinäkuuta 2009. Hän palasi Yhdysvaltoihin vietettyään Etelä-Afrikassa 36 vuotta.
Maallemuuttajat
Maallemuuttajat on Manu Larcenetin piirtämä ja Jean-Yves Ferrin käsikirjoittama sarjakuva. WSOY on julkaissut sarjasta suomeksi neljä albumia.
Lawrence Patrick Henry
Lawrence Patrick Henry (27. heinäkuuta 1934 Kapkaupunki – 4. maaliskuuta 2014) oli eteläafrikkalainen roomalaiskatolinen arkkipiispa. Hänet vihittiin papiksi 22. joulukuuta 1962 ja nimitettiin Kapkaupungin arkkihiippakunnan vihkipiispaksi sekä Cenculianan titulaaripiispaksi 27. huhtikuuta 1987. Piispaksi vihkiminen seurasi 16. elokuuta. Pääkonsekraattorina toimi Stephen Naidoo, jota avustivat George Francis Daniel ja Edward Robert Adams.
Henry sai 7. heinäkuuta 1990 nimityksen Kapkaupungin arkkipiispaksi, jonka virkaan hänet asetettiin 29. elokuuta. Hän jäi eläkkeelle 18. joulukuuta 2009.
Pieniä voittoja
Pieniä voittoja on Manu Larcenetin sarjakuva, joka ilmestyi neljänä albumina 2003–2008. WSOY on julkaissut sarjan suomeksi. Suomentaja on Heikki Kaukoranta.
Edward Robert Adams
Edward Robert Adams (s. 24. toukokuuta 1934) on eteläafrikkalainen roomalaiskatolinen piispa. Hänet vihki papiksi 6. tammikuuta 1966 paavi Paavali VI, ja hänet nimitettiin Oudtshoornin hiippakunnan piispaksi 2. toukokuuta 1983. Piispaksi vihkiminen seurasi 16. heinäkuuta. Pääkonsekraattorina toimi Owen McCann, jota avustivat Edward Idris Cassidy ja George Francis Daniel.
Adams jäi eläkkeelle 28. toukokuuta 2010.
Jääkiekko talviolympialaisissa 2014
Jääkiekkoa pelattiin Sotšin talviolympialaisissa 8. – 23. helmikuuta 2014 Bolšoin jääpalatsissa ja Šaiba Arenassa. Tapahtumia oli kaksi, joista toinen on miesten ja toinen naisten turnaus.
Ennen olympialaisia, huhtikuussa 2013 Bolšoi-areenassa ja Šaiba Arenalla käytiin Alle 18-vuotiaiden MM-kilpailut niin sanottuna testitapahtumana olympialaisia silmällä pitäen. Miesten otteluita pelataan molemmilla areenoilla, mutta naisten otteluista vain mitaliottelut pelataan kapasiteeltaan suuremmassa Bolšoi-areenassa.
Tapahtumassa kilpailee yhteensä 12 joukkuetta, joista yhdeksän valikoitui jääkiekon maailmanrankingin perusteella ja loput kolme olympiakarsintojen kautta. Karsintojen kautta olympialaisiin edenneet joukkueet ovat Slovenia, Itävalta ja Latvia.
Miesten turnaus alkoi 12. helmikuuta 2014 avausotteluilla Tšekki-Ruotsi ja Latvia-Sveitsi. 19. heinäkuuta 2013 vahvistettiin, että NHL-pelaajat osallistuvat olympiaturnaukseen.
Miesten turnauksessa oli kolme alkulohkoa, joista suoraan puolivälieriin etenevät lohkojen voittajat ja paras lohkokakkonen, loput joukkueet etenivät karsintakierrokselle.
Lohko A
Lohko B
Lohko C
Naisten turnauksessa oli kaksi lohkoa, ylemmässä lohkossa pelaavat rankingin sijoilla 1.-4. olevat, joista välieriin eteni kaksi parasta ja ylemmän lohkon kaksi viimeistä etenivät puolivälieriin, joissa vastaan tuli B-lohkon ensimmäinen ja toinen.
Lohko A
Lohko B
Tapahtumassa kilpaili yhteensä kahdeksan joukkuetta, joista viisi valikoitui jääkiekon naisten maailmanrankingin ja kaksi olympiakarsintaturnauksen perusteella. Isäntämaana Venäjä sai automaattisesti kilpailupaikan.
Huoratron
Aku Raski, tunnetaan paremmin nimellä Huoratron on suomalainen elektronista musiikkia tuottava artisti. Hän aloitti musiikin tekemisen vuonna 2002 . Huoratron julkaisi vuonna 2008 "$$ Troopers" -vinyylin, vuonna 2012 "Cryptocracy"-albumin ja viimeisin julkaisu on "Acid Rain" EP vuodelta 2014.
John Ireland (näyttelijä)
John Benjamin Ireland (30. tammikuuta 1914 Vancouver, Kanada – 21. maaliskuuta 1992 Santa Barbara, Kalifornia, Yhdysvallat) oli kanadalaissyntyinen näyttelijä. Nuoruutensa hän vietti New Yorkissa, Yhdysvalloissa. Ireland oli ehdolla parhaan miessivuosan Oscar-palkinnon saajaksi vuoden 1949 elokuvasta "Kaikki kuninkaan miehet". Hänen muihin elokuviinsa kuuluvat muun muassa "Näin mitä teit" ("I Saw What You Did", 1965) ja "Verenpunainen yö" ("Farewell, My Lovely", 1975). Kaikkiaan Ireland näytteli yli 200 elokuvassa.
Televisiossa Ireland näytteli muun muassa lännensarjassa "Lännen tie". Irelandin suosio väheni 1960- ja 1970-luvuilla ja vuonna 1987 hän julkaisi lehti-ilmoituksen, jossa aneli itselleen töitä. Ilmoituksen ansiosta hän sai roolin televisioelokuvassa "Bonanza: The Next Generation", jossa hän näytteli Ben Cartwrightin nuorempaa veljeä Jonathan Aaron Cartwrightia.
Ireland oli naimisissa näyttelijä Joanne Drun kanssa 1949–1956. Hän on saanut tähden Hollywood Walk of Famelle.
Mankettipuu
Mankettipuu tai manketti ("Schinziophyton rautanenii", aiemmin "Ricinodendron rautanenii") on suuri, 15–20 metriä korkeaksi kasvava puu. Se kasvaa metsäisillä kukkuloilla ja hiekkadyynien välissä, ja se liitetään Kalahari-tyyppiseen hiekkaiseen maaperään. Lehdet muistuttavat kämmentä, ja puuaines on balsapuun tapaista, kevyttä mutta lujaa. Sen munanmuotoisia samettimaisia hedelmiä sanotaan pähkinöiksi. Paksua kovaa kuorta kiertää ohut kerros syötävää hedelmälihaa, ja sisällä on hyvin ravitseva pähkinä. Mongongon levinneisyysaluetta on koko eteläinen Afrikka.
Chris Bauer
Mark Christopher ”Chris” Bauer (s. 28. lokakuuta 1966 Los Angeles, Kalifornia, Yhdysvallat) on yhdysvaltalainen näyttelijä.
Chris Bauer opiskeli teatteria Yalen yliopistossa. Hän esitti Frank Sobotkaa televisiosarjassa "Langalla" ja Fred Yokasia sarjassa "Hädän hetkellä". Bauer on näytellyt myös esimerkiksi sarjoissa "Smith" ja "Lost Room". Hän esittää poliisi Andy Bellefleuria sarjassa "True Blood".
Bauer on esiintynyt lukuisissa elokuvissa, kuten "Broken Flowers" ja "Face/Off – kahdet kasvot". Hänellä oli pääosa elokuvassa "The Notorious Bettie Page". Hän esitti naamioitua miestä Machinea elokuvassa "8 mm – kahdeksan millimetriä".
Chris Bauer on naimisissa puvustaja Laura Bauerin kanssa. Parilla on kaksi lasta.
Jälkiä jättämättä
Jälkiä jättämättä () on Seattleen sijoittuva yhdysvaltalainen rikosdraamasarja, joka perustuu tanskalaiseen "Rikos"-nimiseen rikossarjaan. Sarjassa käsitellään nuoren Rosie Larsenin murhan tutkimuksia sekä poliisien ja Rosien läheisten ihmissuhteita.
"Jälkiä jättämättä" -sarjaa tuottavat Fox Television Studios ja Fuse Enterainment. TV-sarjan ensimmäisen jakson ensi-ilta oli amerikkalaisella AMC-kanavalla 3. huhtikuuta 2011. Toisen tuotantokauden ensimmäinen jakso esitettiin 1. huhtikuuta 2012. AMC tiedotti peruuttavansa sarjan tilauksen heinäkuussa 2012, mutta uudelleenneuvoteltuaan Fox Television Studiosin ja Netflixin kanssa tilasi sitä kolmannen tuotantokauden. Sarja peruutettiin AMC:n toimesta uudestaan syksyllä 2013, mutta Netflix ilmoitti marraskuussa 2013 tilanneensa neljännen tuotantokauden, joka sisältäisi sarjan päättävät kuusi jaksoa. Koko neljäs tuotantokausi julkaistiin Netflixissä maailmanlaajuisesti 1. elokuuta 2014. Suomessa sarjaa ovat esittäneet MTV3 ja Sub.
Sarjan pääosaa, poliisi Sarah Lindeniä esittää Mireille Enos. Muissa rooleissa nähdään muun muassa Michelle Forbes, Brent Sexton, Billy Campbell ja Joel Kinnaman. Enos ja Forbes ovat saaneet rooleistaan Primetime Emmy -ehdokkuudet. Sarja oli ehdolla myös neljän muun Emmy-palkinnon voittajaksi.
Sarja kertoo nuoren Rosie Larsenin murhan tutkimuksista sekä Rosien kuoleman vaikutuksista hänen lähipiiriinsä. Sarjan tapahtumat sijoittuvat Seattleen. Tarinaa kerrotaan yhtä aikaa kolmesta vastakkaisesta näkökulmasta, jotka kaikki ovat kytköksissä murhaan. Kolme osapuolta koostuvat juttua tutkivista etsivistä, surevasta perheestä ja murhaepäillyistä.
Päähenkilö on poliisi Sarah Linden, joka on myös teini-ikäisen pojan yksinhuoltaja. Sarjassa käsitellään myös poliisien ja muiden tärkeimpien henkilöiden ihmissuhteita sekä poliitikko Darren Richmondin vaalikampanjaa.
Raphaël Marie Ze
Raphaël Marie Ze (4. marraskuuta 1932 – 6. syyskuuta 2011) oli kamerunilainen roomalaiskatolinen piispa. Hänet vihittiin papiksi 29. huhtikuuta 1962 ja nimitettiin Sangméliman hiippakunnan piispaksi 23. tammikuuta 1992. Piispaksi vihkiminen seurasi 25. huhtikuuta. Pääkonsekraattorina toimi Santos Abril y Castelló, jota avustivat Ildefonso Obama Obono ja Jean-Baptiste Ama.
Ze jäi eläkkeelle 4. joulukuuta 2008.
Todd Lowe
Todd Lowe (s. 10. toukokuuta 1977 Houston, Texas, Yhdysvallat) on yhdysvaltalainen näyttelijä ja muusikko.
Todd Lowe opiskeli teatteria UT Austin -yliopistossa. Ennen läpimurtoaan näyttelijänä hän työskenteli sijaisopettajana.
Lowe tunnetaan parhaiten Zach Van Gerbigin roolista televisiosarjassa "Gilmoren tytöt". Hän on vieraillut sarjoissa "NCIS Rikostutkijat" ja "". Lowe esittää Irak-vetenaari Terry Bellefleuria sarjassa "True Blood". Hänellä on ollut rooleja mm. elokuvissa "Natural Selection" ja "Siellä missä sydän on". Hän on esiintynyt myös teatterissa.
Lowe soittaa ja laulaa yhtyeessä Pilbilly Knights. Yhtye julkaisi albumin "California Night Club" vuonna 2007.
Peter Thuruthikonam
Peter Thuruthikonam (1. elokuuta 1929 – 5. syyskuuta 2011) oli intialainen roomalaiskatolinen piispa. Hänet vihittiin papiksi 12. maaliskuuta 1959 ja nimitettiin Vijayapuramin hiippakunnan piispaksi 5. toukokuuta 1988. Piispaksi vihkiminen seurasi 4. elokuuta. Pääkonsekraattorina toimi Cornelius Elanjikal, jota avustivat Kuriakose Kunnacherry ja Joseph Gabriel Fernandez.
Thuruthikonam jäi eläkkeelle 8. toukokuuta 2006.
Kuriakose Kunnacherry
Kuriakose Kunnacherry (11. syyskuuta 1928 – 14. kesäkuuta 2017) oli intialainen syyrialais-malabarilaiskatolinen arkkipiispa. Hänet vihittiin papiksi 21. joulukuuta 1955 ja nimitettiin Kottayamin hiippakunnan koadjuuttoripiispaksi sekä Cephaksen titulaaripiispaksi 9. joulukuuta 1967. Piispaksi vihkiminen seurasi 24. helmikuuta 1968. Pääkonsekraattorina toimi Maximilien de Fürstenberg, jota avustivat Thomas Tharayil ja Sebastian Vayalil.
Kunnacherrysta tuli 5. toukokuuta 1974 Kottayamin piispa, ja kun Kottayam 12. toukokuuta 2005 korotettiin arkkihiippakunnaksi, tuli Kunnacherrysta arkkipiispa. Hän jäi eläkkeelle 14. tammikuuta 2006.